Ljudmila S. Petrusjevskaja
Ljudmila S. Petrusjevskaja, f. 1938, russisk dramatiker, uddannet journalist. Debut 1973 med Musiktimerne, som er første del af en trilogi. Hendes professionelle debut kom med Kærlighed på Taganka Teatret 1974 instrueret af Jurij Ljubimov. Ps karriere tog fart, da instruktøren Mark Rozovskij iscenesatte hendes Columbines lejlighed på Sovremennik Teatret 1981. Stykkets skift fra en socialrealistisk til en surrealistisk stil, der skildrer absurditeter i almindelige menneskers liv, førte hende til en position som Moskva Kunstnerteaters (MXAT) ny dramatiker med bl.a. Tre piger i det blå 1982 (Det Kongelige Teater 1993) og Moskva-koret 1988. 

Bibliografi: Petrushevskaya, L Cinzano: Eleven Plays 1992. 